Romi Hasa

Romi Hasa (sünninimi Romi Erlach; sündinud 5. augustil 1977) on eesti ajakirjanik.

Elulugu
Ta on lõpetanud Tallinna Reaalkooli 1995. aastal ja Tartu Ülikooli ajakirjanduse erialal 2000. aastal.

Alustas kuueteistaastaselt tööd reporterina. 1990. aastate lõpus ja 2000. aastate alguses juhtis Eesti Televisioonis eeskätt muusikasaateid, raadiotööd tegi Raadio 2 saatejuhina. Oli toona näiteks "Eesti muusika karika" saatejuht. 

2000. aastate alguses tegi kaastööd Postimehele ja Eesti Päevalehele. 

2011. aasta juunis kolis ta perega Helsingisse. Aastatel 2016–2017 oli väljaande Edasi.org Helsingi-kirjasaatja.

Pärast 15-aastast pausi töötas Romi Hasa 2019. aasta sügishooajast kuni 2021. aasta veebruarini taas Eesti Rahvusringhäälingus, juhtides Vikerraadios "Vikerhommikut". Alates 2021. aasta augustist töötab Romi Hasa Kuku Raadios, kus ta on "Kuku pärastlõuna" üks saatejuhtidest.

Looming

Kirjutisi
 Romi Hasa: klikipealkirjade paljastajad. Edasi.org, 3. oktoober 2016
 Romi Hasa: kriuksuvate põrandatega poed. Edasi.org, 1. mai 2017

Tunnustus
 2006 – ajakirja Nädal lugejaküsitluse järgi 3. koht parima saatejuhi kategoorias

Isiklikku
Tema eksabikaasa on Soomest pärit trummar Petteri Hasa, neil on kolm last: tütar Lotta Mii ning pojad Toni ja Luka.

Viited

Eesti ajakirjanikud
Eesti saatejuhid
Tallinna Reaalkooli vilistlased
Tartu Ülikooli sotsiaalteaduskonna vilistlased
Eestlased Soomes
Sündinud 1977